wickkiey/tamil-wikipedia-chunked huggingface dataset:
# கேதர் ஜாதவ்

**கேதர் மகாதேவ் ஜாதவ் (Kedar Mahadev Jadhav** (பிறப்பு: 26 மார்ச், 1985) என்பவர் இந்தியத் துடுப்பாட்ட அணியின் துடுப்பாட்டக்காரர் ஆவார். இவர் மகாராட்டிர அணிக்காக உள்ளூர்ப் போட்டிகளில் விளையாடினார். இவர் துடுப்பாட்டப் போட்டிகளில் சகலத் துறையர் ஆவார். இவர் வலது கை மட்டையாளர் மற்றும் வலதுகை சுழற்பந்து வீச்சாளர். இந்தியன் பிரீமியர் லீக் போட்டிகளில் சென்னை சூப்பர் கிங்ஸ், டெல்லி டேர்டெவில்ஸ், பெங்களூர் ராயல் சேலஞ்சர்ஸ், கொச்சி இட்டசுக்கேர்சு கேரளா ஆகிய அணிகளுக்காக விளையாடியுள்ளார்.  
நவம்பர் 16, 2014 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத்தில் அறிமுகம் ஆனார். மேலும் சூலை 17, 2015 இல் சிம்பாப்வே துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகம் ஆனார்.
# கேதர் ஜாதவ்

## ஆரம்பகால வாழ்க்கை

கேதர் ஜாதவ் மார்ச் 26, 1985 இல் புனேயில் ஒரு நடுத்தரவர்க்க குடும்பத்தில் பிறந்தார். சோலாப்பூர் மாவட்டத்தில் வளர்ந்தார். இவரின் தந்தை மகாதேவ் ஜாதவ் மகாராட்டிர மாநில மின்சார வாரியத்தில் ஊழியராக பணியாற்றினார். 2003 ஆம் ஆண்டில் இவர் ஓய்வு பெற்றார். இஅவ்ரின் பெற்றோருக்கு மொத்தம் நான்கு குழந்தைகள். கேதார் ஜாதவ் நான்காகவதாகப் பிறந்தார். இவரின் மூத்த சகோதரிகள் ஆங்கிலத்தில் மருத்துவர் பட்டமும், நிதியில் பிரிவில் முதுகலைப் பட்டம் மற்றும் பொறியியல் பிரிவில் பட்டம் பெற்றனர். ஆனால் கேதார் ஜாதவ் ஒன்பதாம் வகுப்போடு பள்ளிப் படிப்பை நிறுத்தினார். அந்த சமயத்தில் *பி ஒய் சி ஜிம்கானா* அகாதமியில் விளையாடி வந்தார். 2004 ஆம் ஆண்டில் பத்தொன்பது வயதுக்குட்பட்டோருக்கான மகாராட்டிர அணியில் சேர்வதற்கு முன்பாக ரெயின்போ துடுப்பாட்ட சங்கம் சார்பாக டென்னிசு பந்து போட்டித் தொடர்களில் விளையாடிவந்தார்.
# கேதர் ஜாதவ்

## உள்ளூர் போட்டிகள்

2012 இல் உத்தரப் பிரதேச துடுப்பாட்ட அணிக்கு எதிராக மகாராட்டிரம் துடுப்பாட்ட சங்க மைதானத்தில் நடைபெற்ற ரஞ்சிக் கோப்பை போட்டியில் மகாராட்டிர துடுப்பாட்ட அணியில் விளையாடினார். இந்தப்போட்டியில் 327 ஓட்டங்கள் பெற்றார்.மகாராட்டிர மட்டையாளர் ஒருவர் எடுக்கும் அதிகபட்ச ஓட்டங்கள் இதுவாகும்.  
2013--2014 ஆண்டு ரஞ்சிக் கோப்பை போட்டிகளின் நாயகராகத் திகழ்ந்தார். அந்த பருவத்தில் மட்டும் 1223 ஓட்டங்கள் பெற்றார். அதில் ஆறு நூறுகள் அடங்கும். அந்தத் தொடரில் அதிக ஓட்டங்கள் பெற்றவர் எனும் சாதனை படைத்தார். மேலும் இதுவரை நடந்த ரஞ்சிக் கோப்பைப் போட்டிகளில் நான்காவது அதிகபட்ச ஓட்டங்கள் பெற்றவர் எனும் சாதனை படைத்தார். இவரின் பங்களிப்பின் மூலமாக 1992-1993 க்குப் பிறகு மகாராட்டிர துடுப்பாட்ட அணி இறுதிப் போட்டிக்குத் தகுதி பெற்றது. மேலும் இந்திய துடுப்பாட்ட *ஏ* அணியில் இவர் இடம்பிடித்தார்.
# கேதர் ஜாதவ்

## சர்வதேச போட்டிகள்

2014 ஆம் ஆண்டில்வங்காளதேசத் துடுப்பாட்ட அணிக்கு எதிரான தொடரில் அணியில் இடம் பிடித்தார். ஆனால் விளையாடும் அணியில் வாய்ப்பு கிடைக்கவில்லை.  
அதே ஆண்டில் இலங்கைத் துடுப்பாட்ட அணிக்கு எதிரான தொடரின் ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் முதன்முறையாக சர்வதேச போட்டியில் விளையாடினார். இந்தப் போட்டியில் 24 பந்துகளில் 20 ஓட்டங்களில் எடுத்து *ஸ்டம்பிங்* முறையில் அவுட் ஆனார். இந்தத் தொடரை இந்திய அணி 5-0 என முழுமையாக வென்றது.  
சூலை,2015 இல் சிம்பாப்வே துடுப்பாட்ட அணிக்கு எதிரான தொடரில் ஹராரேவில் நடைபெற்ற மூன்றாவது போட்டியில் 87 பந்துகளில்105 ஓட்டங்கள் எடுத்து ஆட்டமிழக்காமல் இருந்தார். அதே தொடரில் பன்னாட்டு இருபது20 போட்டியில் அறிமுகமானார்.
# கேதர் ஜாதவ்

## இந்தியன் பிரீமியர் லீக்

இந்தியன் பிரீமியர் லீக்கில் துவக்கத்தில் பெங்களூர் ராயல் சேலஞ்சர்ஸ் அணியிலும் பின் 2010 ஆம் ஆண்சில் டெல்லி டேர்டெவில்ஸ் அணியிலும் விளாயாடினார். இவரின் பெங்களூர் ராயல் சேலஞ்சர்ஸ் அணிக்கு எதிரான அறிமுகப் போட்டியில் 29 பந்துகளில் 50 ஓட்டங்கள் எடுத்தார். இதில்5 நான்குகள், 2 ஆறுகள் அடங்கும். அந்தப் போட்டியின் ஆட்ட நாயகன் விருது பெற்றார். அடித்த பருவகாலத்தில் கொச்சி இட்டசுக்கேர்சு கேரளா அணிக்காக விளையாடினார். அதில் மொத்தம் ஆறு போட்டிகளில் மட்டுமே விளையாடினார். 2014 இல் டெல்லி டேர்டெவில்ஸ் அணி இவரை 20 மில்லியன் மதிப்பில் இவரை ஏலத்தில் எடுத்தது.
# லூர்து சேவியர்

**இறை ஊழியர் லூர்து சேவியர்** (*Servant of God Lourdu Xavier*) தமிழகத்தின் புகழ்பெற்ற பூண்டி மாதா பேராலயத்தில் பணியாற்றிய கத்தோலிக்க அருட்தந்தை ஆவார். திருக்காட்டுப்பள்ளியை அடுத்த அலமேலுபுரம் பூண்டியில் வாழும் கிறிஸ்தவர்களின் நல்வாழ்வுக்காக உழைத்த இவர், அங்குள்ள மக்களால் புனிதராகப் போற்றப்படுகிறார்.
# லூர்து சேவியர்

## இளமைப் பருவம்

தமிழகத்தின் திருச்சிராப்பள்ளி மாவட்டம் லால்குடி வட்டத்தில் இருந்த கோவண்டா குறிச்சியில் சவரிராயன் - சவரியம்மாள் தம்பதியருக்கு 2வது மகனாக 1910 மே 18ந்தேதி லூர்து சேவியர் பிறந்தார். சிறிது நாட்களிலேயே இவரது தாய் இறந்தார். இதையடுத்து சவரியம்மாளின் தங்கை சவுந்தரியம்மாள், குழந்தையை வளர்க்கும் பொறுப்பை ஏற்றார். அதே ஆண்டு ஆகஸ்ட் 18ந்தேதி, வடுகர்பேட்டை பங்கு ஆரோக்கிய அன்னை ஆலயத்தில் இவருக்கு லூர்துசாமி என்ற பெயருடன் திருமுழுக்கு வழங்கப்பட்டது. இவரது தந்தை சவரிராயன், வேலை காரணமாக இலங்கை சென்று விட்டார். வறிய சூழ்நிலையில் சித்தியின் பராமரிப்பில் வளர்ந்த சிறுவன் லூர்துசாமி, ஆடுகளை மேய்க்கிறவராக வலம் வந்தார். இவரது உறவினரான அருட்தந்தை சேவியர், இவர் பள்ளிப்படிப்பை மேற்கொள்ள உதவி செய்தார். 1923 முதல் 1930 வரை கடலூர் புனித வளனார் உயர்நிலைப் பள்ளியில் கல்வி பயின்ற லூர்துசாமி, இறை பக்தியிலும் வளர்ச்சி அடைந்தார்.
# லூர்து சேவியர்

## இளம் குருவாக

உயர்க்கல்வியை முடித்த லூர்துசாமி, கத்தோலிக்க குருவாக விரும்பி, கேரளாவின் ஆலுவை பகுதியில் உள்ள செயின்ட் ஜோசப் பாப்பிறை குருத்துவக் கல்லூரியில் 1932ஆம் ஆண்டு சேர்ந்தார். 1938 டிசம்பர் 20ல் வெரப்போலி பேராயர் ஜோசப் அத்திபெட்டி, இவரை குருவாக திருநிலைப்படுத்தினார். குருப்பட்டம் பெற்ற வேளையில், இவர் தமது பெயரை வி.எஸ். லூர்து சேவியர் என்று மாற்றிக் கொண்டார். வடுகர்பேட்டை பங்கு சரவரிராயன் மகன் என்பதே வி.எஸ். என்பதன் பொருள். சேவியர் என்பது அவரது உறவினரும் வழிகாட்டியுமான அருட்தந்தையின் பெயர். அன்னை மரியா மீதும், இயேசு கிறிஸ்து மீதும் லூர்து சேவியர் மிகுந்த பக்தி கொண்டவராகத் திகழ்ந்தார். 1938ல் கூவத்தூர் ஆலயத்தின் பங்குத்தந்தையாக கும்பகோணம் ஆயரால் நியமிக்கப்பட்ட இவர், 1948 வரை அங்கு பணியாற்றினார்.
# இந்திய வான்படைத் தளங்களின் பட்டியல்

இந்திய வான்படை ஏழு படைப்பிரிவுகளைக் கொண்டுள்ளது. ஒவ்வொரு படைப்பிரிவுக்கும் படைத் தளவாய் (Marshal) தரம் கொண்ட படை அதிகாரி தலைமைப் பொறுப்பு வகிக்கிறார்.  
வான்படைப்பிரிவுகள்:
- மேற்கு வான்படைப் பிரிவு - தில்லி
- கிழக்கு வான்படைப் பிரிவு - சில்லாங்
- மத்திய வான்படைப் பிரிவு - அலகாபாத்
- தெற்கு வான்படைப் பிரிவு - திருவனந்தபுரம்
- தென்மேற்கு வான்படைப் பிரிவு - காந்திநகர் (முன்னர் ஜோத்பூரில்)
- பயிற்சிப் பிரிவு - பெங்களூர்
- பராமரிப்புப் பிரிவு - நாக்பூர்.  
இந்திய வான்படைக்கு 60 க்கும் மேற்பட்ட **வான்படைத் தளங்கள்** உள்ளன. இந்தியக் கடற்படை தங்களது வான்போக்குவரத்துக்கென்று தனிப்பட்ட வான்படைத்தளங்கள் கொண்டுள்ளன. பன்னாட்டு வான்படைப் பிரிவு தஜிகிஸ்தானில் உள்ள ஃபர்கார் வான்தளத்தைப் பயன்படுத்துகிறது.  
ஏழு படைப்பிரிவுகளுள் மேற்கு வான்படைப் பிரிவே மிகப்பெரிய பிரிவாகும். சம்மு காசுமீர், பஞ்சாப் பகுதி, அரியானா, இமாச்சலப் பிரதேசம், உத்தரப் பிரதேசம் ஆகிய மாநிலங்களிலுள்ள 16 வான்படைத்தளங்கள் இப்பிரிவின் கண்காணிப்பின்கீழ் இயங்குகின்றன. கிழக்கு மற்றும் தென்கிழக்கு இந்தியாவில் அமைந்துள்ள 15 வான்படைத்தளங்கள் கிழக்கு வான்படைப் பிரிவின் கண்காணிப்பில் இயங்குகின்றன. உத்தரப் பிரதேசத்திலுள்ள ஏழு வான்படைத் தளங்கள், மத்தியப் பிரதேசம் மற்றும் அதைச் சுற்றி மத்திய இந்திய மாநில வான்படைத்தளங்கள் மத்திய வான்படைப் பிரிவால் கண்காணிக்கப்படுகின்றன. தெற்கு வான்படைப் பிரிவின்கீழ் தென்னிந்தியாவிலுள்ள ஒன்பது வான்படைத்தளங்களும், அந்தமான் நிக்கோபார் தீவின் இரு தளங்களும் உள்ளன. மேலும் இப்படைப் பிரிவு கடல்வழிப் பாதுகாப்புப் பொறுப்பையும் மேற்கொண்டுள்ளது. பாகிஸ்தான் ஒட்டிய இந்திய எல்லை முன்னணிப் பகுதியைக் காக்கும் பொறுப்பு தென்மேற்கு வான்படைப் பிரிவினதாக உள்ளது. இப்பிரிவு குசராத்து, மகாராட்டிரம், இராசத்தான் மாநிலங்களில் அமைந்த 12 வான்படைத்தளங்களும் இப்பிரிவின் மேற்பார்வையில் செயற்படுகின்றன.
# இந்திய வான்படைத் தளங்களின் பட்டியல்

## பட்டியல்

**இந்திய வான்படைத்தளங்களின் பட்டியல்** (*List of Indian Air Force stations*)
# இந்திய வான்படைத் தளங்களின் பட்டியல்

## பட்டியல்

### மேற்கு வான்படைப்பிரிவு

**மேற்கு வான்படைப்பிரிவு**  
| ஆதம்பூர் வான்படைத் தளம்
ஜலந்தர் | VIAX | 13/31 | 775&nbsp;அடி / 236 மீ | பஞ்சாப் | 8 Wing, 47 Squadron, 223 Squadron |  |
| --- | --- | --- | --- | --- | --- | --- |
| அம்பாலா வான்படைத்தளம் | VIAM | 12L/30R
12R/30L | 900&nbsp;அடி / 274 மீ | அரியானா | 7 Wing, No. 3 Squadron, 5 Squadron and 11 Squadron, 14Sqn Missile and UAV Squadron 2209 & Squadron 2251S |  |
| ஸ்ரீ குரு ராம் தாஸ் ஜி பன்னாட்டு விமான நிலையம் | VIAR | 16/34 | 755&nbsp;அடி / 230 மீ | பஞ்சாப் | 1 FBSU |  |
| அவந்திப்பூர் விமானப்படைத் தளம் | VIAW | 12/30 | 5,400&nbsp;அடி / 1,646 மீ | சம்மு காசுமீர் | 8 FBSU |  |
| பதின்டா வானூர்தி நிலையம் | VIBT | 13/31 | 700&nbsp;அடி /213 மீ | பஞ்சாப் | 34 Wing, No. 17 Squadron |  |
| சண்டிகர் பன்னாட்டு வானூர்தி நிலையம் | VICG | 11/29 | 1,012&nbsp;அடி / 308 மீ | சண்டிகர் | 12 Wing, 25, 48 Squadrons |  |
| ஹல்வாரா வான்படைத் தளம் | VIHX | 13/31 | 790&nbsp;அடி / 241 மீ | பஞ்சாப் | 9 Wing, |  |
| ஹிண்டன் விமானப்படைத் தளம் | VIDX | 09/27 | 700&nbsp;அடி / 213 மீ | உத்தரப் பிரதேசம் | 28 Wing, 77 Squadron, 131 FAC Flight, 181 Flight |  |
| குசோக் பகூலா ரிம்போச்செ வானூர்தி நிலையம் | VILH | 06/24
07R/25L
07L/25R | 10,682&nbsp;அடி/ 3,256 மீ | சம்மு & காசுமீர் | 21 Wing, AF |  |
| இந்திரா காந்தி பன்னாட்டு வானூர்தி நிலையம் | VIDP | 09/27
10/28 | 776&nbsp;அடி / 237&nbsp;மீ | தில்லி | 3 Wing |  |
| பதான்கோட் வானூர்தி நிலையம் | VIPK | 01/19 | 1,017&nbsp;அடி / 310 மீ | பஞ்சாப் | 18 Wing, 26, 108 Squadrons |  |
| சர்சுவா வானூர்தி நிலையம் | VISP | 09/27 | 891&nbsp;அடி / 272 மீ | உத்தரப்பிரதேசம் | 30 Wing, 117 HU, 152 HU (Mi-17) |  |
| சியாச்சின் பனியாறு விமான நிலையம் |  |  |  |  |  |  |
| சிர்சா வானூர்தி நிலையம் | VISA | 05/23 | 650&nbsp;அடி / 198 மீ | அரியானா | 45 Wing, 21 Squadron |  |
| சிறீநகர் வானூர்தி நிலையம் | VISR | 13/31 | 5,458&nbsp;அடி / 1,664 மீ | சம்மு & காசுமீர் | 1 Wing, 51 Squadron |  |
| உத்தம்பூர் வானூர்தி நிலையம் | VIUX | 18/36 | 1,950&nbsp;அடி / 594 மீ | சம்மு & காசுமீர் | HQ AOC J&K, IAF, 39 Wing, 132 FAC Flight, 152 HU | } |
# இந்திய வான்படைத் தளங்களின் பட்டியல்

## பட்டியல்

### கிழக்கு வான்படைப்பிரிவு

**கிழக்கு வான்படைப்பிரிவு**  
| அகர்த்தலா விமான நிலையம் | VEAT | 18/36 | 48&nbsp;அடி / 14 மீ | திரிபுரா |  |  |
| --- | --- | --- | --- | --- | --- | --- |
| பாக்டோக்ரா விமான நிலையம் | VEBD | 18/36 | 412&nbsp;அடி / 125 மீ | மேற்கு வங்காளம் | 20 Wing |  |
| ஷில்லாங் விமான நிலையம்
சில்லாங் | VEBI | 04/22 | 2910&nbsp;அடி / 886 மீ | மேகாலயா |  |  |
| பாரக்பூர் வானூர்தி நிலையம் | VEBR | 02/20 | 18&nbsp;அடி / 5 மீ | மேற்கு வங்காளம் | 6 Wing |  |
| சாபுவா வான்படை நிலையம்
திப்ருகார் | VECA | 05/23 | 350&nbsp;அடி / 107 மீ | அசாம் | 14 Wing |  |
| நேதாஜி சுபாசு சந்திரபோசு பன்னாட்டு வானூர்தி நிலையம்
கொல்கத்தா | VECC | 01L/19R
01R/19L | 17&nbsp;அடி / 5 மீ | மேற்கு வங்காளம் |  |  |
| ஹாசிமாரா வானூர்தி நிலையம் | 11L/29R
11R/29L | 340&nbsp;அடி /104 மீ | மேற்கு வங்காளம் | 16 Wing, 22 Squadron, 222 Squadron, (both with MIG-27), 791 SU. |  |  |
| ஜோர்காட் விமான நிலையம் | VEJT | 04/22 | 284&nbsp;அடி / 87 மீ | அசாம் | 10 Wing |  |
| கலைகுந்தா வானூர்தி நிலையம் | 17/35 | 200&nbsp;அடி / 60 மீm | மேற்கு வங்காளம் | 5th Wing(Sqdn18 with MiG27s & OCU with MiG21s) |  |  |
| சில்சார் விமான நிலையம்
சில்சார் | VEKU | 06/24 | 352&nbsp;அடி / 107 மீ | அசாம் | 22 Wing |  |
| திப்ருகர் விமான நிலையம்
திப்ருகார் | VEMN | 05/23 | 361&nbsp;அடி / 110 மீ | அசாம் | 42 Wing |  |
| மவுன்டன் ஷேடோ வானூர்தி நிலையம்
குவகாத்தி | VEGT | 05/23 | 350&nbsp;அடி / 107 மீ | அசாம் |  |  |
| தவாங் வானூர்தி நிலையம் | 8,756&nbsp;அடி / 2,669 மீ | அருணாசலப் பிரதேசம் |  |  |  |  |
| தேஜ்பூர் வானூர்தி நிலையம் | VETZ | 04/22 | 240&nbsp;அடி / 73 மீ | அசாம் | 11 Wing |  |
| பானாகார் வானூர்தி நிலையம் | VEPH | 15/33 | 240&nbsp;அடி / 73 மீ | மேற்கு வங்காளம் | 62 SU, 87 Squadron | } |
# இந்திய வான்படைத் தளங்களின் பட்டியல்

## பட்டியல்

### மத்திய வான்படைப்பிரிவு

| - | மத்திய வான்படைப் பிரிவு |  |  |  |  |  |
| --- | --- | --- | --- | --- | --- | --- |
| ஆக்ரா வானூர்தி நிலையம் | VIAG | 05/23
12/30 | 551&nbsp;அடி 167 மீ | உத்தரப்பிரதேசம் | 4 Wing |  |
| பிகிதா வானூர்தி நிலையம் | 07/25 | 52&nbsp;அடி 170 மீ | பீகார் |  |  |  |
| தர்பங்கா வானூர்தி நிலையம் | VEDB | 14/28 | 21&nbsp;அடி / 38 மீ | பிகார் |  |  |
| இலக்னோ வானூர்தி நிலையம் | VIBL | 09/27 | 385&nbsp;அடி/ 117 மீ | உத்தரப்பிரதேசம் |  |  |
| அலகாபாத் வானூர்தி நிலையம்
அலகாபாத் | VEAB | 06/24
12/30 | 322&nbsp;அடி/ 98 மீ | உத்தரப்பிரதேசம் | 29 Wing |  |
| பரேலி வானூர்தி நிலையம் | VIBY | 11/29 | 565&nbsp;அடி/ 172 மீ | உத்தரப்பிரதேசம் | 15 Wing |  |
| கான்பூர் வானூர்தி நிலையம்
கான்பூர் | VICX | 01/19
09/27 | 410&nbsp;அடி/124 மீ | உத்தரப்பிரதேசம் |  |  |
| கோரக்பூர் வானூர்தி நிலையம் | VEGK | 11/29 | 259&nbsp;அடி / 78 மீ | உத்தரப்பிரதேசம் | 17 Wing |  |
| மகாராஜாபூர் வானூர்தி நிலையம்
குவாலியர் | VIGR | 06/24 | 617&nbsp;அடி / 188 மீ | மத்தியப் பிரதேசம் | 40 Wing | } |
# இந்திய வான்படைத் தளங்களின் பட்டியல்

## பட்டியல்

### தெற்கு வான்படைப்பிரிவு

**தெற்கு வான்படைப்பிரிவு**  
| கார் நிக்கோபார் வான்படைத் தளம் | VOCX | 02/20 | 42&nbsp;அடி / 13 மீ | அந்தமான் நிக்கோபார் தீவுகள் | 37 Wing |  |
| --- | --- | --- | --- | --- | --- | --- |
| சூலூர் விமான படை தளம் | VOSX | 05/23 | 1,250&nbsp;அடி / 381 மீ | தமிழ்நாடு | 43 Wing |  |
| மதுரை பன்னாட்டு வானூர்தி நிலையம் | VOMD | 09/27 | 461&nbsp;அடி / 141 மீ | தமிழ்நாடு |  |  |
| வீர் சாவர்க்கர் பன்னாட்டு வானூர்தி நிலையம் | VOPB | 04/22 | 16 மீ /5 மீ | அந்தமான் நிக்கோபார் தீவுகள் |  |  |
| தாம்பரம் விமானப்படை நிலையம் | VOTX | 05/23
12/30 | 90&nbsp;ft / 27 m | தமிழ்நாடு |  |  |
| தஞ்சாவூர் வான்படைத் தளம் | VOTJ | 07/25 | 253&nbsp;அடி / 77 மீ | தமிழ்நாடு | 47 Wing | } |
# இந்திய வான்படைத் தளங்களின் பட்டியல்

## பட்டியல்

### தென்மேற்கு வான்படைப்பிரிவு

**தென்மேற்கு வான்படைப்பிரிவு**  
| சூரத்காட் வானூர்தி நிலையம் | 05/23 | 560 அடி / 170 மீ | இராஜஸ்தான் |  |  |  |
| --- | --- | --- | --- | --- | --- | --- |
| புஜ் ருத்ரா வானூர்தி நிலையம் | VABJ | 05/23 | 268&nbsp;அடி / 82 மீ | குசராத்து | No. 27 Wing AF, No. 15 Squadron IAF |  |
| ஜெய்சால்மர் விமான நிலையம் | VIJR | 04/22 | 887&nbsp;அடி / 270 மீ | இராசத்தான் | 41 Wing |  |
| ஜாம்நகர் வானூர்தி நிலையம் | VAJM | 06/24
12/30 | 69&nbsp;அடி / 21 மீ | குசராத்து | No. 33 Wing AF, No. 6 Squadron IAF, No. 28 Squadron IAF |  |
| ஜோத்பூர் விமான நிலையம் | VIJO | 05/23 | 717&nbsp;அடி / 219 மீ | இராஜஸ்தான் | No. 32 Wing AF, 10, 29, 32, 37 Squadrons |  |
| புனே சர்வதேச விமான நிலையம்
புனே | VAPO | 10/28
14/32 | 1,942&nbsp;அடி / 592 மீ | மகாராட்டிரம் | No. 2 Wing AF, 20, 30 Squadrons |  |
| நால் விமான நிலையம் | VIBK | 05/23 | 750&nbsp;அடி / 229 மீ | இராஜஸ்தான் | 46 Wing |  |
| நலியா வானூர்தி நிலையம் | 06/24 | 68&nbsp;அடி / 21 மீ | குசராத்து |  |  |  |
| பலோதி வானூர்தி நிலையம் | 05/23 | 700&nbsp;அடி / 213 மீ | இராஜஸ்தான் | No. 35 Wing AF, No. 23 Squadron IAF, 104 HU |  |  |
| உத்தர்லாய் வானூர்தி நிலையம் | VIUT | 02/20 | 500&nbsp;அடி / 152 மீ | இராஜஸ்தான் | 5 FBSU, No. 4 Squadron IAF |  |
| சிவில் வானூர்தி நிலையம் (வதோதரா வானூர்தி நிலையம்) | VABO | 04/22 | 127&nbsp;அடி / 38.7 மீ | குசராத்து | 36 Wing, 11 Squadron, 25 Squadron | } |
# இந்திய வான்படைத் தளங்களின் பட்டியல்

## பட்டியல்

### பயிற்சிப் பிரிவு

**பயிற்சிப் பிரிவு**  
| பேகம்பேட்டை விமான நிலையம்
ஐதராபாத்து | VOHY | 09/27
14/32 | 1,741&nbsp;அடி / 531 மீ | தெலுங்கானா |
| --- | --- | --- | --- | --- |
| பீதர் விமான நிலையம் | VOBR | 02/20
08/26 | 2,178&nbsp;அடி / 663 மீ | கருநாடகம் |
| வான்படை அகாதமி | VODG | 10L/28R
10R/28L | 2,013&nbsp;அடி / 614 மீ | தெலுங்கானா |
| ஹக்கீம்பேட் வானூர்தி நிலையம்
ஐதராபாத்து | VOHK | 09/27 | 2,020&nbsp;அடி / 616 மீ | தெலுங்கானா |
| யேலஹங்கா வானூர்தி நிலையம் | VOYK | 09/27 | 3,045&nbsp;அடி / 928 மீ | கருநாடகம் |
| பெல்காம் வானூர்தி நிலையம் | 2,500&nbsp;அடி / 762 மீ | கருநாடகம் | } |  |
# இந்திய வான்படைத் தளங்களின் பட்டியல்

## பட்டியல்

### பராமரிப்புப் பிரிவு

**பராமரிப்புப் பிரிவு**  
| டாக்டர் பாபாசாகேப் அம்பேத்கர் பன்னாட்டு வானூர்தி நிலையம் | VANP | 09/27
14/32 | 1,012&nbsp;அடி /308 மீ | மகாராட்டிரம் | 44 Wing |
| --- | --- | --- | --- | --- | --- |
| ஓசார் வானூர்தி நிலையம்
நாசிக் | VAOZ | 08/26 | 1,900&nbsp;அடி / 579 மீ | மகாராட்டிரம் | 11 BRD |
# இலக்கணகூற்று மரம்

**இலக்கணகூற்று மரம்**அல்லது **மூலத்தோற்ற மரம்** என்பது தறுவாயில்லா இலக்கணத்தைப் பொறுத்தவரை, சரத்தின் வாக்கிய அமைப்பைக் குறித்துக்காட்டும் ஒழுங்குப்படுத்திய, வேரூன்றிவிட்ட மரம்ஆகும்.*இலக்கணகூற்று மரம்* என்ற சொற்கூறு பெரும்பாலாக கணக்கீட்டு மொழியியலில் தான் பயன்படுத்தப்படுகின்றது; பேச்சு வழக்கில் *வாக்கிய அமைப்பு மரம்* தான் பயன்படுத்தப்படுகிறது.  
உள்ளீட்டு மொழியின் வாக்கிய அமைப்பை உறுதியாக சித்தரிப்பதால், கணக்கீட்டு மொழியியலில் பயன்படுத்தப்படும் சுருக்க வாக்கிய அமைப்பு மரங்களுடன் ஒப்பிடும் போது இலக்கணகூற்று மரங்கள் வேறுபடுகின்றன. இலக்கணத்தை கற்றுக்கொடுக்கும் போது பயன்படுத்தும் ரீட்-கெலாக் வாக்கியவரிவடிவங்களைப் போலல்லாமல், இலக்கணகூற்று மரங்கள் வெவ்வேறு மொழிப்பகுதிகளுக்கு தனித்துவமான சின்ன அறிகுறிகளை பயன்படுத்தாதவை.  
வழக்கமாக, இலக்கணகூற்று மரங்கள் பகுதி இலக்கணத்தின் உறவுகளின் (சொற்கூற்று அமைப்பு இலக்கணங்கள்) அடிப்படையிலோ சார்பு இலக்கணத்தின் உறவுகளின் அடிப்படையிலோ தான் வடிவமைக்கப்படுகின்றன. இயற்கை மொழிகளின் வாக்கியங்களுக்காகவும் (இயற்கை மொழி முறையாக்கம்) நிரல் மொழிகளைப் போன்ற கணினி சார்ந்த மொழிகளுக்கான செயலாக்கத்திற்காகவும் இலக்கணகூற்று மரங்களை பயன்படுத்தலாம்.  
உருமாற்றும் பிறப்புறுப்புக்குரிய இலக்கணத்தில் பயன்படுத்தப்படும்**சொல்கூற்று அறிகுறி**அல்லது **பீ-அறிகுறி**என்பது ஒரு சம்பந்தப்பட்ட கருத்தாகும்.சொல்கூற்று அறிகுறி என்பது ஒரு கூற்று அமைப்பின் அடிப்படையில் குறித்துக்காட்டும் மொழியியல் சொல்திறமாகும். இது, ஒரு மரத்தின் வடிவத்திலோ அடைப்புக்குறிக்குளான வெளிப்பாட்டின் மூலமாகவோ சித்தரிக்கப்படலாம்.கூற்று அமைப்பு கட்டுப்பாடுகளை அமல்படுத்துவதின் மூலம் உருவாக்கப்படும் இச்சொல்கூற்று அறிகுறிகள், மேலும் உருமாற்றக்குரிய கட்டுப்பாடுகளுக்கு உட்படுகின்றன.
# இலக்கணகூற்று மரம்

## சொல்லுறவுகளின் அடிப்படையிலான இலக்கணகூற்று மரங்கள்

பகுதி இலக்கணங்களுடைய (சொற்கூற்று அமைப்பு இலக்கணங்கள்) சொல்லுறவுகளின் அடிப்படையிலான இலக்கணகூற்று மரங்கள் முனையக் கணுக்களையும் அம்முனையக் கணுக்களையும் வித்தியாசப்படுத்துகின்றன. உள்புற கணுக்கள் அம்முனையமான இலக்கண வகைகளாலும், இலை கணுக்கள், முனைய வகைகளாலும் பெயரிடப்படுகின்றன. கீழ்வரும் வரைபடம்சொல்லுறவின் அடிப்படையிலான இலக்கணகூற்று மரம் ஒன்றையும், ஆங்கில வாக்கியம் *John hit the ball* ன் வாக்கிய அமைப்பும் சித்தரிக்கிறது:  
:::  
இந்த இலக்கணகூற்று மரம் S முதல் தொடங்கி, ஒவ்வொரு இலைகணுவிலும் *(John, hit, the, ball)*முடியும் முழு அமைப்பாகும். கீழ்வரும் சொற்சுருக்கங்கள் மரத்தில் பயன்படுத்துகின்றன:  
::* S என்பது வாக்கியம் ஆகும்.இந்த உதாரணத்தில் மேற்தள அமைப்பில் உள்ளது.  
::* NP என்பது பெயர்ச்சொல்சொற்றொடர்ஆகும். முதல் (இடதுபுறம்) உள்ளNP, "John" எனும் பெயர்ச்சொல் ஆகும். இது வாக்கியத்தின் எழுவாயாகவும், இரண்டாவது வாக்கியத்தின் செயப்படுபொருளாகவும் அமைகின்றன.  
::* VP என்பது வினை சொற்றொடர் ஆகும். இது வாக்கியத்தின் பயனிலையாக அமைகிறது.  
::* V என்பது வினைச்சொல். இந்த உதாரணத்தில், இது hit எனும்செயப்படுபொருள் குன்றா வினை ஆகும்.  
::* D என்பது துணிகாரணி. இந்த உதாரணத்தில் இது the எனும்நிச்சய பெயர்ச்சொற்குறி ஆகும்.  
::* N என்பது பெயர்ச்சொல் ஆகும்.  
மரத்தின் ஒவ்வொரு கணுவும் வேர்கணுவாகவோ, கிளை கணுவாகவோ, இலை கணுவாகவோ ஆகும்.வேர் கணு என்பது மேல்புறத்தில் கிளைகளற்ற கணுவாகும். ஒரு வாக்கியத்திற்குள் எப்போதும் வெறும் ஒரே வேர் கணு தான் இருக்கும்.கிளை கணு என்பது இரண்டோ அல்லது அதற்கு மேற்பட்ட மகள்கணுக்களை இணைக்கும் தாய்கணுவாகும். ஆனால், இலை கணு என்பது மரத்தின் மற்ற கணுக்களிடம் ஆதிக்கம் செலுத்தாத முனையக் கணுவாகும்.S என்பது வேர் கணுவாகும், NP மற்றும் VP என்றவை கிளை கணுக்களாகும், மற்றும்*John* (N), *hit* (V), *the* (D), மற்றும்*ball* (N) என்றவை எல்லாம் இலை கணுக்களாகும். இலைகள் வாக்கியத்தின் சொல்லமைப்புக் குறிகளாகும்.தாய் கணு என்பது கீழுள்ள கிளையால் இணைக்கப்பட்ட, குறைந்தபட்சம் மற்ற ஒரு கணு கொண்ட கணுவாகும்.மேலுள்ள உதாரணத்தில், S என்பது N மற்றும் VP ன் தாயாகும். மகள் கணு என்பது மேலுள்ள கிளையால் இணைக்கப்பட்ட, குறைந்தபட்சம் மற்ற ஒரு கணு கொண்ட கணுவாகும். மேலுள்ள உதாரணத்தில்,*hit*என்பது V ன் மகள் கணுவாகும். இந்த சொல்லுறவுக்கு*parent*மற்றும்*child*என்ற சொற்களும் சில வேளைகளில் பயன்படுத்துகின்றன.
# இலக்கணகூற்று மரம்

## சார்பு அடிப்படையிலான இலக்கணகூற்று மரங்கள்

சார்பு இலக்கணங்களின் சார்பு அடிப்படையிலான இலக்கணகூற்று மரங்கள்அனைத்து கணுக்களையும் முனையக் கணுக்களாய் காண்கின்றனதால், முனைய வகையினங்களுக்கும் அம்முனைய வகையினங்களுக்கும் இடையிலான வித்தியாசத்தை ஒப்புக்கொள்ளா விடுகின்றன. இவை குறைவான கணுக்கள் கொண்டவை என்பதால், பொதுவாக சொல்லுறவுகளின் அடிப்படையிலான இலக்கணகூற்று மரங்களை விட எளியவை.மேலுள்ள உதாரண வாக்கியத்திற்கான சார்பு அடிப்படையிலான இலக்கணக்குற்று மரம் பின்வருமாறு:  
:::  
இந்த இலக்கணகூற்று மரம், மேற்கண்ட சொல்லுறவுகளின் அடிப்படையிலான இலக்கணகூற்று எதிரிணையில் காணப்பட்ட வாக்கிய வகைகள் (S, VP, மற்றும் NP) இல்லாதது ஆகும். சொல்லுறவுகளின் அடிப்படையிலான இளக்கணகூற்று மரத்தைப் போலவே, வாக்கியப் பகுதி கட்டமைப்பு இதில் ஒப்புக்கொண்டது. இம்மரத்தின் அனைத்து முழுமையான துணைமரமும் ஒரு பகுதியாகும்.ஆகவே, இந்த சார்பு அடிப்படையிலான இலக்கணகூற்று மரம்,*John*என்கின்ற எழுவாயையும்,*the ball*என்கின்ற பொருள் பெயர்ச்சொல் கூற்றையும், சொல்லுறவுகளின் அடிப்படையிலான இலக்கணகூற்று மரத்தைப் போலவே, பகுதிகளாய் ஒப்புக்கொள்கிறது.  
சொல்லுறவு-சார்பு வேறுபாடு பெரிதாகும். சொல்லுறவுகளின் அடிப்படையிலான இலக்கணகூற்று மரங்கள் பயன்படுத்தும் கூடுதலான வாக்கிய அமைப்பு தேவையானதா அல்லது வெறும் உதவியானதா என்பது தர்க்கத்திற்குரியது.
# இலக்கணகூற்று மரம்

## சொல்கூற்று அறிகுறிகள்

சொல்கூற்று அறிகுறிகள், அல்லது பீ-அறிகுறிகள், நோம் சோம்சுக்கியாலும்மற்றவர்களாலும் அமைக்கப்பட்ட முற்காலத்திய உருமாற்றும் பிறப்புறுப்புக்குரிய இலக்கணத்தில் அறிமுகப்படுத்தியவை.கூற்றமைப்பு கட்டுப்பாட்டுகளை அமல்படுத்தும் பொழுது, ஒரு வாக்கியத்தின் ஆழ்கட்டமைப்பை குறித்துக் காட்டும் சொல்கூற்று அறிகுறி உருவாகிறது; இதன் பிறகு கூடுதலான உருமாற்றங்களை இது மேற்கொள்ளலாம். சொல்கூற்று அறிகுறிகள் மரங்களின் வடிவத்தில் வழங்கலாம்(சொல்லுறவுகளின் அடிப்படையிலான இலக்கணகூற்று மரங்களைப் பற்றிய மேல் பத்தியில் குறிப்பிட்டதைப் போலவே), ஆனால் குறைவான இடமெடுக்கும் அடைப்புக்குறிக்குளான வெளிப்பட்டின் மூலம் அடிக்கடி வழங்கப்படுகின்றன. உதாரணத்திற்கு, மேலுள்ள சொல்லுறவின் அடிப்படையிலான இலக்கணகூற்று மரத்திற்கு ஒத்திருக்கும் அடைப்புக்குறிக்குளான வெளிப்பாடு, இதைப் போல் வழங்கலாம்:  
<math>[_S\ [_\mathit{NP}\ John]\ [_\mathit{VP}\ [_V\ hit]\ [_\mathit{NP}\ the\ [_N\ ball]]]]</math>  
மரங்களைப் போலவே, அமைப்பின் துல்லியமும் வருணிக்கப்பட்ட விவரங்களும் பயன்படுத்தப்படும் கோட்பாட்டையும் எழுதுபவரின் விருப்பங்களையும் பொறுத்தவை.
# அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்,

**அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்** (*Anbil Dharmalingam Agricultural College and Research Institute*) திருச்சியில் உள்ள நவலூர் குட்டப்பட்டு எனும் கிராமத்தில் அமைந்துள்ள வேளாண் கல்லூரி ஆகும். இது தமிழ்நாடு வேளாண்மைப் பல்கலைக்கழகத்தின் உறுப்புக் கல்லூரி ஆகும். திமுக அரசியல்வாதியான அன்பில் தர்மலிங்கத்தின் பெயர் இக்கல்லூரிக்கு இடப்பட்டுள்ளது.
# அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்,

## துறைகள்

இக்கல்லூரியில் உள்ள துறைகள்:
1. உளவியல்
1. மண் அறிவியல் மற்றும் வேளாண் வேதியியல்
1. சமூக அறிவியல்
1. தாவர வளர்ப்பு மற்றும் மரபியல்
1. பயிர் பாதுகாப்பு
# அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்,

## ஆராய்ச்சிகள்

இங்கு உவர் மண் குறித்த ஆராய்ச்சிகள் நடைபெறுகின்றன.
# அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்,

## படிப்புகள்

இங்கு இளம் மற்றும் முது அறிவியல் வேளாண் படிப்புகள் வழங்கப்படுகின்றன.
# அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்,

## அமைவிடம்

இக்கல்லூரி திருச்சி - திண்டுக்கல் தேசிய நெடுஞ்சாலையில் நவலூர் குட்டப்பட்டில் அமைந்துள்ளது.
# அளவுவிகிதம் (நிலப்படம்)

நிலப்படங்களில் **அளவுவிகிதம்** (*scale*) ஒரு பொருளின் மெய்யான அளவிற்கும் நிலப்படத்தில் அதே பொருள் சிறியதாகக் காட்டப்படும் அளவிற்கும் உள்ள ஒப்புமையைக் குறிக்கிறது. இது நிலப்படங்களில் அளவிகிதச் சட்டம் மற்றும் 1:*n* போன்ற விகிதங்களாலும் குறிப்பிடப்படும். நிலப்படத்தைப் பயன்படுத்துவோர் இதன் மூலம் நிலப்படத்தில் அளவிட்ட தொலைவை மெய்யானத் தொலைவிற்கு கணித்துக் கொள்ள முடியும்.
# அளவுவிகிதம் (நிலப்படம்)

## அளவிகித கலைச்சொற்கள்

### சொல்வழி அளவிகித வெளிப்பாடு

நிலப்பட அளவிகிதங்கள் சொற்களில் வெளிப்படுத்தப்படும்; இது விகிதமாகவோ பின்னமாகவோ இருக்கலாம். சிலெடுத்துக்காட்டுகள்:
::'ஒரு செமீக்கு நூறு மீட்டர்கள்' &nbsp;&nbsp; அல்லது &nbsp;&nbsp; 1:10,000 &nbsp;&nbsp;அல்லது &nbsp;&nbsp; 1/10,000
::'ஓரங்குலத்திற்கு ஒரு மைல்' &nbsp;&nbsp; அல்லது &nbsp;&nbsp; 1:63,360 &nbsp;&nbsp; அல்லது &nbsp;&nbsp; 1/63,360
::'ஒரு செமீக்கு ஆயிரம் கி.மீ.' &nbsp;&nbsp;அல்லது&nbsp;&nbsp; 1:100,000,000 &nbsp;&nbsp; அல்லது &nbsp;&nbsp; 1/100,000,000. &nbsp;(பெரும்பாலும் இந்த விகிதம் 1:100M எனச் சுருக்கப்பட்டிருக்கும்)
# அளவுவிகிதம் (நிலப்படம்)

## அளவிகித கலைச்சொற்கள்

### பட்டை விளக்கம் எதிர். சொல் விளக்கம்

மேலே கூறியதைத் தவிர சில நிலப்படங்களில் *(படத்தோற்றமாக)* **பட்டை அளவிகிதங்கள்** காட்டப்பட்டிருக்கும். காட்டாக, தற்கால கடல்சார் நிலப்படங்களில் கி.மீ., மைல்கள், கடல்சார் மைல்கள் என மூன்று பட்டை அளவிகிதங்கள் இடப்படுகின்றன. இத்தகைய நிலப்படங்களில் அளவுக்கோல் அல்லது கோணமானிகளைக் கொண்டு அளவிட முடியும்.  
பட்டை விளக்கத்தையும் சொல் விளக்கத்தையும் ஒப்புநோக்கினால் பயனருக்கு மொழி தெரியுமானால் அளவிகிதத்தை எளிதாக கற்பனை செய்து கொள்ள முடியும். ஒரு அங்குலம் ஒரு மைல் என்றால் நிலப்படத்தில் இரண்டு ஊர்கள் இரண்டு அங்குலம் விலகியிருந்தால் அவைகளுக்கு இடையே உள்ள தொலைவு நான்கு மைல்கள் எனப் புரிந்து கொள்ளலாம். ஆனால் விளக்கம் தரப்பட்டுள்ள மொழியில் பயனருக்கு அறிமுகம் இல்லையென்றாலோ அல்லது புழக்கத்தில் இல்லாத தொன்மையான அலகில் குறிப்பிடப்பட்டிருந்தாலோ சிக்கலாகும். இங்கு காட்சித்தோற்ற பட்டை விளக்க குறியீடு சிறப்பாகும்.
# அளவுவிகிதம் (நிலப்படம்)

## அளவிகித கலைச்சொற்கள்

### பெரும் அளவுவிகிதம், இடைப்பட்ட அளவுவிகிதம், சிறிய அளவுவிகிதம்

சில நேரங்களில் நிலப்படங்களை "பெரும் அளவிகித நிலப்படம்" என்றோ "சிறிய அளவிகித நிலப்படம்" என்றோ வகைப்படுத்தப்படுகின்றது. "பெரிய அளவிகித நிலப்படத்தில்" பொருட்கள் பெரியதாகக் காட்டப்படுகின்றன. இதற்கு எதிராக "சிறிய அளவிகித நிலப்படத்தில்" பொருட்கள் சிறியனவாகக் காட்டப்படுகின்றன. காட்டாக, நிலப்படமொன்றில் 1:10,000 அளவிகிதத்தில் காட்டப்படும் தீவின் அளவு 1:25,000 அளவிகிதத்தில் காட்டப்படும் தீவின் அளவை விட பெரியதாக இருக்கும். இதனால் முன்னதை பெரிய அளவிகித நிலப்படம் எனலாம். ஒரே அளவுள்ள நிலப்படங்களை, காட்டுக்கு 11x17 அங்குல நிலப்படம், ஒப்பிட்டால் பெரிய அளவிகித நிலப்படத்தில் மையத்தைச் சுற்றி குறைந்த நிலப்பரப்பே காட்டப்பட்டிருக்கும்; சிறிய அளவிகிதத்தில் குறிப்பிட்ட நிலப்பரப்பின் மையத்திலிருந்து விரிவான புவியியல் பரப்பு காட்டப்பட்டிருக்கும். இணையப் பயன்பாடுகளில் இயங்குநிலை அளவிகித மாற்றங்களில் பெரிய அளவிகிதத்திற்கு செல்வது *அண்மையாக்கு* என்றும் சிறிய அளவிகிதத்திற்குச் செல்வது *சேய்மையாக்கு* என்றும் குறிப்பிடப்படும்.  
1:50 000 அல்லது அதற்கும் மேலான (காட்டாக, 1:40 000) விகிதங்கள் கொண்ட நிலப்படங்கள் பெரிய அளவிகித நிலப்படங்கள் எனப்படுகின்றன. 1:50 000 முதல் 1:250 000 வரை அளவிகிதங்களைக் கொண்டவை இடைநிலை அளவிகித நிலப்படங்களாகக் கருதப்படுகின்றன. இவையல்லாத நிலப்படங்கள் (காட்டாக 1:300 000) சிறிய அளவிகித நிலப்படங்களாகக் கருதப்படுகின்றன.  
கீழுள்ள அட்டவணையில் இவை விளக்கப்பட்டுள்ளன; இவற்றிற்கு இதுவரை எந்த அலுவல்முறை சீர்தரமும் இல்லை:
| வகைப்பாடு | வீச்சு | காட்டுகள் |  |
| --- | --- | --- | --- |
| பெரும் அளவுவிகிதம் | 1:0 – 1:600,000 | 1:0.00001 நோய்வீச்சைக் காட்டும் நிலப்படத்தில்; 1:5,000 நகர்புற நடைபாதைகள் நிலப்படத்தில் |  |
| இடைப்பட்ட அளவுவிகிதம் | 1:600,000 – 1:2,000,000 | நாட்டு நிலப்படங்கள் |  |
| சிறிய அளவுவிகிதம் | 1:2,000,000 – 1:∞ | 1:50,000,000 உலக முழுமைக்கான நிலப்படங்கள்; 1:10<sup>21</sup> விண்மீன்திரளுக்கான நிலப்படம் | } |
# அளவுவிகிதம் (நிலப்படம்)

## நிலப்படத்தில் அளவுவிகிதம் இடல்

அளவிகிதத்தின் அடிப்படை மிக எளிமையாக இருப்பினும் இதனை நிலப்படங்களில் அச்சிடும்போது சிக்கல்கள் எழுகின்றன. கோளவடிவ புவியின் மேற்பரப்பு வளைவாக உள்ளதால் இந்த அளவுவிகிதம் நிலப்படத்தின் வெவ்வேறு புள்ளிகளில் மாறுகின்றது. இந்த வேறுபாடுகளால் இந்த அளவிகித கோட்பாட்டில் இரு விதயங்கள் கவனம் பெறுகிறது. முதலாவது புவியின் அளவிற்கும் **உருவாக்கும் கோளத்தின்** அளவிற்குமான விகிதம். உருவாக்கும் கோளம் புவியின் அளவைச் சுருக்கி அதன்வடிவமாக கருதப்படும் கருதுகோள். இந்த கோளத்திலிருந்து நிலப்படம் வீழ்த்தப்படுகின்றது.  
புவியின் அளவிற்கும் உருவாக்கும் கோளத்தின் அளவிற்குமான விகிதம் **பெயரளவு அளவுவிகிதம்** (= **முதன்மை அளவுவிகிதம்** = **சார்பு பின்னம்**) எனப்படுகின்றது. பல நிலப்படங்களும் இந்த பெயரளவு அளவிகிதத்தை குறிப்பிடுகின்றன. இந்த நிலப்படங்களில் இது அளவிகிதச் சட்டம் அச்சிடப்பட்டிருக்கும். அடுத்ததாக நிலப்படத்தின் வெவ்வேறு பகுதிகளில் அளவிகிதத்தில் காணப்படும் வேறுபாடு. இது நிலப்படத்தில் உள்ள புள்ளியில் உள்ள அளவிகிதத்திற்கும் பெயரளவிலான அளவிகிதத்திற்குமுள்ள விகிதமாகும். இது **அளவிகித காரணி** (= **புள்ளி அளவுவிகிதம்** = **குறிப்பிட்ட அளவுவிகிதம்**) எனப்படும்.  
நிலப்படத்தில் காட்டப்படும் புவிப்பகுதி புவியின் வளைவை புறக்கணிக்கத் தக்கதாக சிறியதாக இருப்பின்—சிற்றூரின் நகரத்திட்டம் போன்றவை—ஒரே அளவுவிகிதம் குறிப்பிட்டால் போதுமானது. ஆனால் பெரும் நிலப்பரப்புகளைக் காட்டும் நிலப்படங்களில், அல்லது புவியை முழுமையாகக் காட்டும் நிலப்படங்களில், நிலப்படத்தின் அளவுவிகிதம் தொலைவுகளை கணிக்கப் பயன்ற்றது. நிலப்படத்தில் எவ்வாறு அளவிகிதங்கள் வெவ்வேறு பகுதிகளில் மாறுபடுகின்றன என்பதை அறிய நிலப்பட வீழல் முதன்மை பெறுகின்றது. இந்த அளவிகிதங்கள் கவனிக்கத்தக்க அளவில் வேறுபடுமானால் அளவிகித காரணியை குறிப்பிடுவது தேவையாகிறது. *திசாட்டின் குறிப்பீட்டு நிலப்படம்* இதனை விளக்க பயன்படுத்தப்படுகின்றது.
# மலேசிய ஐக்கிய மக்கள் கட்சி

**பெர்சத்து** <small>அல்லது</small> **பிபிபீஏம்** எனும் **மலேசிய ஐக்கிய மக்கள் கட்சி**; (மலாய்: *Parti Pribumi Bersatu Malaysia* (**BERSATU** <small>அல்லது</small> **PPBM**); ஆங்கிலம்: *Malaysian United Indigenous Party*; சீனம்:土著团结党; ஜாவி: ڤرتي ڤريبومي برساتو مليسيا ); என்பது மலேசியாவில் ஓர் அரசியல் கட்சியாகும். இந்தக் கட்சியின் தலைவராக முகிதீன் யாசின் இருக்கிறார்.  
பாக்காத்தான் ஹரப்பான் தலைமையிலான அரசாங்கம் சரிந்த பின்னர், பெரிக்காத்தான் நேசனல் கூட்டணி (*Perikatan Nasional*); மற்றும் பாரிசான் நேசனல் கூட்டணியில் (*Barisan Nasional*) இது ஒரு முக்கியமான கட்சியாகும்.
# மலேசிய ஐக்கிய மக்கள் கட்சி

## பொது

14 ஜனவரி 2017-இல், சங்கப் பதிவாளரால் (*Registrar of Societies*), **பெர்சத்து** கட்சி அங்கீகரிக்கப்பட்டு பதிவு செய்யப்பட்டது. மற்றும் பெர்சத்து சின்னத்தைப் பயன்படுத்துவதற்கு மலேசிய தேர்தல் ஆணையம் (*Malaysian Election Commission*) அங்கீகரித்தது.  
மே 2020 முதல் ஆகஸ்டு 2021 வரை பிரதமர் பதவியையும், அமைச்சரவையில் பெரும்பான்மையான பதவிகளையும் கட்சி தக்க வைத்து இருந்தது.
# மலேசிய ஐக்கிய மக்கள் கட்சி

## பொது

### பூமிபுத்ரா உறுப்பினர்கள்

இந்தக் கட்சியின் நிறுவன உறுப்பினர்கள்; ஐக்கிய மலாய் தேசிய அமைப்பான (அம்னோ) மற்றும் பாரிசான் நேசனல் கூட்டணியின் கிளர்ச்சிக் குழுவான காபுங்கான் கெத்துவா சாவாங்கான் (*Gabungan Ketua Cawangan Malaysia*) கட்சிகளைச் சேர்ந்தவர்கள் ஆகும்.  
பூமிபுத்ராக்கள் மட்டுமே இந்தக் கட்சியில் முழு உறுப்பினர்களாக முடியும். பூமிபுத்ரா அல்லாதவர்கள் கட்சியில் இணை உறுப்பினர்களாகச் சேரலாம். இருப்பினும் அவர்களுக்கு வாக்களிக்கவும் மற்றும் கட்சித் தேர்தல்களில் போட்டியிடவும் தகுதி இல்லை.
# கிறிஸ்டோபர் பாலோனி

**கிறிஸ்டோபர் ஜேம்ஸ் பாலோனி** (*Christopher James Paolini*) ஒரு அமெரிக்க எழுத்தாளர். இவர் நவம்பர் 17,1986 அன்று லாஸ் ஏஞ்சல்ஸ், கலிபோர்னியா, அமெரிக்கா பிறந்தார். இவர் **மரபுவழி சுழற்சி (Inheritance Cycle)** என்ற புதினத் தொடர்கதைகளின் ஆசிரியர். இந்த தொடரில் வரும் புதினங்கள் எரகன் (Eragon), எல்டஸ்ட் (Eldest), பிரிஸிங்கர் (Brisingr) மற்றும் மரபுவழி (Inheritance) ஆகியவையாகும். இவர் பாரடைஸ் வேலி, மோடோனாவில் வசிக்கிறார். இங்கு தான் அவருடைய முதல் புதினமும் எழுதினார்.
# கிறிஸ்டோபர் பாலோனி

## ஆரம்ப வாழ்க்கை

பாலோனி அமெரிக்க கலிபோர்னியா மாநிலத்தில் பிறந்தார். பாரடைஸ் வேலி, மோடோனாவில் வளர்ந்தார். இவரது குடும்ப உறுப்பினர்கள், பெற்றோர் கென்னத் பாலோனி மற்றும் தாலிதா பாலோனி மற்றும் ஒரு தங்கை ஏஞ்சலா பாலோனி. பாலோனி தனது 15 வது வயதில் உயர்நிலைப் பள்ளிப் படிப்பை, அமெரிக்காவில் அனுமதிக்கப்பட்ட தொலை தூர கல்வி, லென்சிங், இலினாய்ஸ் -இல் படித்து முடித்தார்.
# கிறிஸ்டோபர் பாலோனி

## சிறப்புகள்

பாலோனியின் புத்தகங்கள், நியூயார்க் டைம்ஸ், USA Today மற்றும் பதிப்பாளர்களின் வார இதழ் ஆகியவற்றின் சிறந்த விற்பனையாகும் புத்தகங்கள் பட்டியலில் முதலிடம் பிடித்தது.  
சிறப்பாக விற்பனையாகும் புத்தகத்தின் மிக இளய வயது எழுத்தாளர் என்ற கின்னஸ் சாதனையாளர் அங்கிகாரம் சனவரி 5, 2011 ஆம் ஆண்டில் கிடைத்தது.
# விக்கிப்பீடியா:கட்டற்ற மென்பொருள் அறக்கட்டளை/நிகழ்வுகள்/வேங்கைதிட்டம் கட்டுரை போட்டி/எடிட்டதான் 2018

**கட்டற்ற மென்பொருள் அறக்கட்டளை தமிழ்நாடு**, தமிழ் விக்கிபீடியாவின் **வேங்கைத் திட்டம் கட்டுரைப்போட்டி 2017 - 2018** தின் பகுதியாக, ஒரு நாள் எடிடதான் நிகழ்வு நடத்தியுள்ளது. இதன் மூலமாக கல்லூரி மாணவர்கள், ஐ.டி ஊழியர்கள் அனைவரும் இந்த திட்டத்தின் கீழ் தேர்ந்தெடுக்கப்பட்ட கட்டுரைகளை தமிழில் உருவாக்கி, மேம்படுத்தியுள்ளனர். அறிவுசார் படைப்புகள் தன் மொழியில் இருக்க வேண்டியதன் முக்கியத்துவத்தயும் சார்ந்து விவாதங்கள், உரைகள் நிகழ்ந்தன. இந்த முயற்சிக்கு ஆதரவு அளித்து, தங்கள் கருத்துக்களையும் , ஆலோசனைகளையும் வழங்கிய அனைவருக்கும் நன்றி. நிகழ்சியில் நடைபெற்றவை பின்வருமாறு,
# விக்கிப்பீடியா:கட்டற்ற மென்பொருள் அறக்கட்டளை/நிகழ்வுகள்/வேங்கைதிட்டம் கட்டுரை போட்டி/எடிட்டதான் 2018

## இடம்

கட்டற்ற மென்பொருள் அறக்கட்டளை தமிழ்நாடு,  
கடை எண் 5/350, பழைய மகாபலிபுரம் சாலை,  
நேரு நகர், துரைப்பாக்கம்,  
தம்பி விலாஸ் உணவகம் எதிரில்,  
சென்னை 600 097
# விக்கிப்பீடியா:கட்டற்ற மென்பொருள் அறக்கட்டளை/நிகழ்வுகள்/வேங்கைதிட்டம் கட்டுரை போட்டி/எடிட்டதான் 2018

## பங்கேற்பாளர்கள்

- பாலாஜி
- சர்வேஷ்
- லியோனல்
- கார்த்திகா
- தேவா
- லோகேஷ்
- சீனிவாசன்
# விக்கிப்பீடியா:கட்டற்ற மென்பொருள் அறக்கட்டளை/நிகழ்வுகள்/வேங்கைதிட்டம் கட்டுரை போட்டி/எடிட்டதான் 2018

## நிகழ்வில் பங்களிக்கப்பட்ட கட்டுரைகள்

- ஆவணக் காப்பகம்
- குறுந்தகடு
- வலைத்தளம் (தொகுக்கப்பட்டவை)
- உலாவி (தொகுக்கப்பட்டவை)
- காஞ்சனா 3
- காலிபரே மென்பொருள்
- டெபியன் கட்டற்ற மென்பொருள் வரையறைகள்
- தனுஷ்கோடி
# விக்கிப்பீடியா:கட்டற்ற மென்பொருள் அறக்கட்டளை/நிகழ்வுகள்/வேங்கைதிட்டம் கட்டுரை போட்டி/எடிட்டதான் 2018

## மற்றவை

நிகழ்வின் ஒரு பகுதியாக, பொது அல்லது புறம்போக்கு எனப்படும் **Commons** பற்றி உரையாடல் மற்றும் விவாதங்கள் நடைபெற்றன. பங்களிப்பாளர்கள் அனைவருக்கும் **Commons Transition P2P Primer** புத்தகம் வழங்கப்பட்டது. அனைவரும் அதைப் படித்து விட்டு விவாதிப்போம் என முடிவெடுக்கப்பட்டது. இரவு 9 மணியளவில் நிகழ்வு முடிவடைந்தது.
# துளசிபூர், நேபாளம்

**துளசிபூர்** (**Tulsipur**), நேபாளத்தின் லும்பினி மாநிலம், தாங் மாவட்டத்தில் அமைந்த துணைநிலை மாநகராட்சி ஆகும்.
2011ம் ஆண்டின் மக்கள்தொகை கணக்கெடுப்பின்படி, துளசிபூர் நகரத்தின் மக்கள்தொகை 115,759 ஆகவுள்ளது. அதில் ஆண்கள் 67,804 ஆகவும்; பெண்கள் 75,065 ஆகவும் உள்ளனர்.  
துளசிப்பூர் வானூர்தி நிலையத்திலிருந்து, தேசியத் தலைநகரம் காட்மாண்டு மற்றும் பிற நகரங்களுக்கும் வானூர்த்திகள் இயக்கப்படுகிறது.
# துளசிபூர், நேபாளம்

## கல்வி நிலையங்கள்

- நேபாள் சமசுகிருதக் கல்லூரி
- மத்திய ஆயுர்வேதக் கல்லூரி
- மத்திய மேற்கு மேலாண்மைக் கல்லூரி
- வேளாண்மை மையம்
- நேவெக்ஸ் பன்னாட்டுக் கல்லூரி
- ஞான தீபம் கல்லூரி
- ரப்தி வித்தியா மந்திர் மேலாண்மைக் கல்லூரி
- ரப்தி வித்தியா மந்திர் மேனிலைப் பள்ளி
# துளசிபூர், நேபாளம்

## இதனையும் காண்க

- நேபாள நகரங்கள்
# தோகா, நேபாளம்

**தோகா** (**Tokha**) , மத்திய நேபாளத்தின், பாக்மதி மாநிலத்தில் உள்ள காத்மாண்டு மாவட்டத்தில் அமைந்த நகரம் ஆகும். இந்நகரத்தின் நகராட்சி மன்றம் 2 டிசம்பர் 2014 அன்று நிறுவப்பட்டது.  
காத்மாண்டு சமவெளியில் அமைந்த தோகா நகரம், காட்மாண்டிற்கு வடக்கே 8 கி.மீ. தொலைவில் உள்ளது.
# தோகா, நேபாளம்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, 6.5 சதுர மைல் பரப்பளவு கொண்ட தோகா நகரத்தின் மக்கள்தொகை 99,032 ஆகும். இந்நகரத்தில் நேபாளி மொழி, நேபால் பாசா, தமாங் மொழிகள் பேசப்படுகிறது.
# தரண்

**தரண்** (**Dharan**) (தேவநாகரி: धरान) நேபாளத்தின் கோசி மாநிலம், தராய் சமவெளியில் அமைந்த சுன்சரி மாவட்டத்தில், மகாபாரத மலைத்தொடரின் அடிவாரத்தில் உள்ள நகரம் ஆகும். இது கிழக்கு நேபாளத்தின் விராட்நகருக்கு அடுத்து, இரண்டவது பெரிய நகரம் ஆகும்.  
கிழக்கு நேபாளத்தின், சுன்சரி மாவட்டத்தில் துணைநிலை மாநகராட்சியான தரண் நகரம், தராய் மற்றும் மகாபாரத மலைத்தொடருக்கும் இடையே, கடல் மட்டத்திலிருந்து 349 மீ (1148 அடி) உயத்தில் அமைந்துள்ளது.  
தரண் துணைநிலை மாநகராட்சி 27 வார்டு உறுப்பினர்களைக் கொண்டது.  
தரண் நகரத்தின் தெற்கில் சார்கோஸ் ஜாடி காடுகளும் மற்றும் கிழக்கிலும், மேற்கிலும் முறையே சியுதி மற்றும் சார்து ஆறுகள் பாய்கிறது.  
தரண் நகரத்திற்க் தெற்கில், இந்தியாவையும் - நேபாளத்தையும் இணைக்கும் விராட்நகர் நகரம் உள்ளது. இதனருகில் இதாரி நகரமும் உள்ளது. தரண் நகரத்தின் அருகில் புத்த சுப்பா கோயில், பஞ்ச கன்னியர் கோயில், பிந்தேஸ்வரி கோயில், தந்தகாளி கோயில்கள் உள்ளது.
# தரண்

## இதனையும் காண்க

- நேபாள நகரங்கள்
# கெத்சீ சண்முகம்

**கெத்சீ சண்முகம்** (1934) ஒரு இலங்கைத் தமிழ்ப்பெண். நாவலப்பிட்டியை பிறப்பிடமாகக் கொண்டவர். இவர் ஒரு தமிழாசிரியர். சமூகச் செயற்பாட்டாளர். உளவியல் ஆலோசகர். இலங்கை யுத்தத்தில் பாதிக்கப்பட்டவர்களுக்கு தனது சேவையை வழங்கியவர். தனது சேவைகளுக்காக ரமோன் மக்சேசே விருது விருதைப் பெற்றுக் கொண்டவர்.
# கெத்சீ சண்முகம்

### குடும்பம்

இவரின் தந்தை தேயிலைத்தோட்டத்தில் எழுத்தர் ஆகக் கடமையாற்றியவர். தாயார் இவர் 15 வயதாக இருக்கும் போதே இறந்து விட்டார். இவரது கணவர் முத்துவேலு சண்முகம். இவருக்கு இரு குழந்தைகளும், மூன்று பேரக்குழந்தைகளும் இருக்கிறார்கள்.
# கெத்சீ சண்முகம்

### கல்வி

இவர் கண்டி Mowbray கல்லூரியில் கல்வி பயின்றார். தனது 17வயதிலேயே 1951 இல் ஆசிரியரானார்.  
=
# பிஜு பட்நாயக் பன்னாட்டு வானூர்தி நிலையம்

**பிஜு பட்நாயக் பன்னாட்டு வானூர்தி நிலையம்** (*Biju Patnaik International Airport*, ) பரவலாக **புவனேசுவரம் வானூர்தி நிலையம்**, ஒடிசாவின் தலைநகர் புவனேசுவரத்திலுள்ள முதன்மை பன்னாட்டு வானூர்தி நிலையம் ஆகும். இந்த வானூர்தி நிலையம் இந்திய விடுதலை இயக்கத்தில் பங்கேற்றவரும் வானோட்டியும் முன்னாள் ஒடிசா முதல்வருமான பிஜு பட்நாயக் நினைவாகப் பெயரிடப்பட்டுள்ளது. மார்ச் 5, 2013இல் புதிய முனையத்தை (T1) குடிசார் வான்பயண அமைச்சர் அசித்சிங் திறந்து வைத்தார். இந்த முனையம் அனைத்து உள்நாட்டுப் பறப்புகளுக்கும் பயன்படுத்தப்படும். மற்றொரு முனையம் (T2) சீரமைக்கப்பட்டு பன்னாட்டு பறப்புகளை கையாளும். இந்த வானூர்தி நிலையம் 836 ஏக்கர் பரப்பில் அமைந்துள்ளது. இதற்கு இந்திய அரசு அக்டோபர் 30, 2013இல் பன்னாட்டுத் தகுதி வழங்கியது. இந்திய வானூர்தி நிலையங்கள் ஆணையத்தின் அண்மைய அறிக்கைகளின்படி இந்தியாவின் நெருக்கடிமிக்க வானூர்தி நிலையங்களில் 14வதாக பட்டியலிடப்பட்டுள்ளது. கடந்த ஆண்டை விட போக்குவரத்து 23.1% வளர்ச்சி கண்டுள்ளது.
# பிஜு பட்நாயக் பன்னாட்டு வானூர்தி நிலையம்

## முனையம்

### முனையம் 1

ரூ.145 கோடி செலவில் கட்டப்பட்டு மார்ச் 2013இல் துவங்கப்பட்ட இந்த முனையம் ஆண்டுக்கு 4 மில்லியன் பயணிகளை கையாளும் திறன் கொண்டது.
இந்தப் புதிய முனையம் இந்திய வானூர்திகள் ஆணையத்தால் முன்னெடுக்கப்பட்ட 35 வானூர்தி நிலையங்களின் மேம்பாட்டுத் திட்டத்தின் அங்கமாக புத்தமைக்கப்பட்டது.இரண்டடுக்கு கட்டிடமான T1 முனையத்தின் மொத்த பரப்பளவு ஆகும். இங்கு 2 வான்பாலங்கள், 4 மின்தூக்கிகள், பல நகரேணிகள், 18 உட்பதிகை முகப்புகள், 3 வருகை பயணப்பெட்டி சுமைச்சுழலிகள், மருத்துவ நீரூற்று போன்றன அமைக்கப்பட்டுள்ளன. விரிவான இருக்கை பகுதிகளும் ஏற்படுத்தப்பட்டுள்ளன. புறப்பாடு, வருகை தங்குமிடங்களைத் தவிர மிகச் சிறப்பு விருந்தினர்களுக்கான ஓய்விடங்கள், பால் ஐட்சு மருத்துவ நீரூற்று ஓய்விடம், டகோட்டா ஓய்விடம், மேபெயர் ஓய்விடம் ஆகியனவும் அமைக்கப்பட்டுள்ளன. சுற்றுச்சூழலுக்கு உகந்ததாக, பசுமைக் கட்டிட சீர்தரங்களின்படி கட்டமைக்கப்பட்டுள்ளது; கழிவுநீர்த் தூய்விப்பு அமைப்பும் மழைநீர் சேகரிப்பு நிலையங்களும் நிறுவப்பட்டுள்ளன. முனையத்தின் உட்சுவர்கள் பழங்குடி அலங்காரங்கள், வடிவமைப்புகள், முகமூடிகள், ஒடிசா பண்பாட்டுச் சிற்பங்களால் அலங்கரிக்கப்பட்டுள்ளன. சிற்றுண்டியகங்கள், பரிசுக் கடைகள், புத்தகக் கடைகள், கலைக் காட்சியகங்கள், கைவினை/கைத்தறி சிற்றங்காடிகள் அமைந்துள்ளன. இப்புதிய முனையத்தை இலங்கோ இன்்ஃப்ராடெக் நிறுவனத்தால் கட்டமைக்கப்பட்டுள்ளது.
# பிஜு பட்நாயக் பன்னாட்டு வானூர்தி நிலையம்

## முனையம்

### முனையம் 2

பிஜு பட்நாயக் பன்னாட்டு வானூர்தி நிலையத்தின் முனையம் 2 தற்போது பன்னாட்டு இயக்கங்களை கையாள்கிறது. 1960களில் கட்டப்பட்ட இந்த முனையமே முதலில் இருந்தது. புதிய முனையம் 1 கட்டப்படும் வரை உள்நாட்டுப் பறப்புகள் இங்கிருந்தே இயக்கப்பட்டன. பரப்பளவில் அமைந்துள்ள இந்த முனையத்தில் 6 உட்பதிகை முகப்புகள், 10 உட்புகல் முகப்புகள், 4 சுங்க முகப்புகள், பல்வேறு வசதிகள் மற்றும் பல்வேறு இருக்கை பகுதிகளைக் கொண்டுள்ளது.
# பிஜு பட்நாயக் பன்னாட்டு வானூர்தி நிலையம்

## கடலோரக் காவல்படை வான்வளாகம்

பிஜு பட்நாயக் பன்னாட்டு வானூர்தி நிலையத்தில் 743 டோர்னியர் வானூர்திகள் கொண்ட இந்தியக் கடலோரக் காவல்படையின் கடற்காவல் படையணியின் வான்வளாகம் அமைக்கப்பட்டுள்ளது. இது திசம்பர் 15, 2014இல் திறந்து வைக்கப்பட்டது. இந்தப் படையணி வடகிழக்கு மேலாண்மையின் கட்டுப்பாட்டில் இயக்கப்படுகின்றது.
ஒடிசாவின் கடலோரத்தில் கடல்சார் பாதுகாப்பை இவை உறுதி செய்கின்றன.
# இதாரி

**இதாரி** (**Itahari**) , நேபாளத்தின் கோசி மாநிலத்தில் உள்ள சுன்சரி மாவட்டத்தில் அமைந்த துணைநிலை மாநகராட்சி ஆகும்.  
93.78 சதுர கிலோ மீட்டர் பரப்பளவு கொண்ட இதாரி நகரத்தின், 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 1,40,517 ஆகும். இந்நகரத்தில் 33,794 வீடுகள் உள்ளது. இதாரி நகராட்சி 20 மாமன்ற உறுப்பினர்களைக் கொண்டது. ஆண்டு சராசரி மழைப்பொழிவு 2007 மிமீ ஆகும். சூலை மாத சராசரியாக 571 மிமீ மழைப்பொழிவு கொண்டுள்ளது.
# பாசிடையோமைகோஃபைட்டா பூஞ்சை

இவ்வகை பூஞ்சையானது அஸ்கோமைகோட்டாவுடன் இணைந்து டிகார்யா எனும் துணை பூஞ்சை பெருந் தொகுதியை பூஞ்சை பெரும் தொகுதிக்குள் உருவாக்குகிறது. இது அநெக வேளைகளில் உயர் வகை பூஞ்சை தொகுதி எனவும் அறியப் படுகிறது.  
குறிப்பாக இப் பெரும் தொகுதியில் கீழ் கண்ட குழுமங்கள் காணப் படுகின்றன: காளான்கள்,பஃப்பந்து காளான்,துர்நாற்ற கொம்பு காளான், அடைப்புக் குறி காளான், உறைகூழ் பூஞ்சை, புவிவிண்மீன் / நட்சத்திர பூஞ்சை, ரஸ்ட் பூஞ்சைகள், பன்ட் பூஞ்சைகள்மற்றும் மனிதனுக்கு நோயுண்டாக்கும் ஈஸ்டான கிரிப்ரடோகாகஸ் போன்றவை ஆகும்.
பாசிடியோமைகோட்டோ இழை பூஞ்சைகளாகும். இவை பூசணை இழைகளால் ஆனவை. இவை பாலினப் அல்லது இலிங்க இனப்பெருக்கம் செய்யும் தன்மை உடையவை. இவை இதற்கென்று விசேஷமாக உருவாக்கப் பட்ட உருளை வடிவ செல்களால் பாலினப் பெருக்கம் செய்கின்றன. இந்த செல்கள் பாசிடா என்று அழைக்கப் படுகின்றன. இவை வெளி மியோவித்துகளைக் கொண்டுள்ளன. அவை பொதுவாக நான்கு என்கிற எண்ணிக்கையில் காணப் படும். இந்த தனித் தன்மை வாய்ந்த வித்துக்கள் பாசிடோவித்துக்கள் எனப் படும். சிலவகை பாசிடோமைகோட்டாக்கள் இலிங்கமில் அல்லது பாலிலா இனப் பெருக்கமு மேற்கொள்ளும். சில வகை பூஞ்சைகள் பாலிலா அல்லது இலிங்கமில் இனப் பெருக்கம் மட்டும் மேற் கொள்ளும். இலிங்கமில் முறையில் இனப் பெருக்கம் செய்யப் பட்ட பாசிடோமகோட்டாக்கள் முழுவதும் அல்லது மொத்த ஒத்த பண்புகள் இருந்தால் அவைகள் இந்த சிற்றினத்தைச் சார்ந்தவையாக அடையாளம் காணப் படும். தனித்துவமான உடற்கூறு செல் சுவர்களின் பகுதிகள், மரபுவழிச் சார்பான உறுதியான கட்டமைப்பு மூலம் இவைகளின் தன்மை உறுதி செய்யப் படுகிறது.
# உள்நாட்டு வானூர்தி நிலையம்

விலுள்ள தாங்கா வானூர்தி நிலையம்]]  
வின் மெல்பேர்ண் நகரிலுள்ள மூராபென் வானூர்தி நிலையம்]]
**உள்நாட்டு வானூர்தி நிலையம்** ஒரு நாட்டின் எல்லைகளுகளுக்குள் இயங்கும் பறப்புக்களை மேலாளும் வானூர்தி நிலையம் ஆகும். உள்நாட்டு வானூர்தி நிலையங்களில் சுங்கச்சோதனையும் குடிவரவு வசதிகளும் இராது. இவை வெளிநாடுகளிலிருந்து வருகின்ற அல்லது செல்கின்ற பறப்புக்களை மேலாண்மை செய்ய இயலாது.  
பெரும்பாலும் இந்த வானூர்தி நிலையங்களில் ஓடு பாதை சிறியதாக இருக்கும். இவற்றால் குறைந்த தொலைவு அல்லது இடைப்பட்டத் தொலைவு வரை இயக்கப்படும் வானூர்திகளையே கையாளவியலும். தற்போது விரிவான பாதுகாப்புச் சோதனை அமைப்புகள் நிறுவப்பட்டாலும் நெடுங்காலத்திற்கு இவை பன்னாட்டு வானூர்தி நிலையங்களில் மட்டுமே இருந்து வந்தன.  
கனடாவிலும் ஐக்கிய அமெரிக்க நாட்டிலும் பெரும்பாலான நகராட்சி வானூர்தி நிலையங்கள் இவ்வகையானவை. கனடாவின் பன்னாட்டு வானூர்தி நிலையங்களில், கனடாவிற்குள் இயங்கும் பறப்புக்களை கையாள தன உள்நாட்டு முனையங்கள் உள்ளன.  
தவிரவும் சில வானூர்தி நிலையங்கள் *பன்னாட்டு வானூர்தி நிலையங்கள்*என பெயரிடப்பட்டிருந்தாலும் முதன்மையாக அங்கு உள்நாட்டு பறப்புகளே இயக்கப்படும்; மிகக் குறைந்த அளவில் வெளிநாட்டுப் பறப்புகள் கையாளப்படலாம்.  
ஐக்கிய இராச்சியத்தில், விக் வானூர்தி நிலையத்தை ஓர் எடுத்துக்காட்டாகக் கூறலாம்; இங்கிருந்து இசுக்காட்லாந்தின் வானூர்தி நிலையங்களுக்கு அடிக்கடி பறப்புகள் உள்ளன.  
சில சிறிய நாடுகளில் உள்நாட்டுப் பறப்புகள் இயக்குமளவில் நிலப்பரப்பு இருக்காது. இவற்றிற்கு எடுத்துக்காட்டுகளாக பெல்ஜியம், ஆங்காங், குவைத், மக்காவு, சிங்கப்பூர், மற்றும் ஐக்கிய அரபு அமீரகம் ஆகியவற்றைக் கூறலாம்.
# விக்கிப்பீடியா:Statistics/May 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# செயப் பிரகாஷ் நாராயண் பன்னாட்டு வானூர்தி நிலையம்

**செயப் பிரகாஷ் நாராயண் வானூர்தி நிலையம்** (*Jay Prakash Narayan Airport*, பீகார் மாநிலத்தின் தலைநகரம் பட்னாவில் அமைந்துள்ள பன்னாட்டு வானூர்தி நிலையம் ஆகும். இது பட்னாவிற்கு தென்மேற்கே தொலைவில் அமைந்துள்ளது. இந்திய விடுதலை இயக்க வீரரும் புகழ்பெற்ற சமூகநீதி அரசியல்வாதியுமான செயப் பிரகாஷ் நாராயணனின் பெயர் இந்த வானூர்தி நிலையத்திற்குச் சூட்டப்பட்டுள்ளது. பீகார் மாநிலத்தில் உள்ள இரண்டு பன்னாட்டு வானூர்தி நிலையங்களில் இது ஒன்றாகும்; மற்றது கயையில் உள்ள கயை வானூர்தி நிலையம் ஆகும்.. இருப்பினும், பட்னா வானூர்தி நிலையம் கட்டுப்படுத்தப்பட்ட பன்னாட்டு வானூர்தி நிலையமாகவே வகைப்படுத்தப்பட்டுள்ளது; இங்குள்ள ஓடுபாதைகள் சிறியதாக, பெரிய வானூர்திகள் வந்து செல்ல தகுந்தவையாக இல்லை. 2015-16 ஆண்டில் பயணிகள் போக்குவரத்து 32& வளர்ச்சியடைந்துள்ள இந்த வானூர்தி நிலையம் நெருக்கடிமிக்க இந்திய வானூர்தி நிலையங்களில் 17ஆம் இடத்தில் உள்ளது. கூடிவரும் போக்குவரத்தைச் சமாளிக்க இந்திய வானூர்தி நிலையங்கள் ஆணையம் இந்த வானூர்தி நிலையத்தின் கட்டமைப்பை நவீனப்படுத்தவும் விரிவாக்கவும் திட்டமிட்டு வருகிறது. இந்த விரிவாக்கம் 2021இல் முடிவடையும் என மதிப்பிடப்பட்டுள்ளது.. இது தவிரவும் *பித்தா வான்படை வானூர்தித் தளத்தில்* குடிசார் வளாகமொன்றை உருவாக்கி அதனை பட்னாவிற்கான இரண்டாவது மாற்று வானூர்தி நிலையமாக பயன்படுத்தவும் திட்டமிட்டுள்ளது..
# செயப் பிரகாஷ் நாராயண் பன்னாட்டு வானூர்தி நிலையம்

## விரிவாக்கம்

பட்னா வானூர்தி நிலையத்திற்கு அடுத்து உலகத்தர இரண்டடுக்கு கட்டிடம் கட்டிட 13 ஏக்கரா நிலத்தை மாநில அரசு கொடுக்கவுள்ளது; இதற்கு மாற்றாக பட்னாவின் அனிசாபாத்தில் தன்னிடமுள்ள 11.35 ஏக்கர் நிலத்தை இந்திய வானூர்தி நிலையங்கள் ஆணையம் பீகார் அரசுக்கு திருப்பியளிக்கும். இந்திய வானூர்தி நிலையங்கள் ஆணையம் 2035ஆம் ஆண்டு வரையாவது வான் இயக்கங்களை தக்கவைக்கத் தேவையான அளவில் தற்போதைய முனையத்தை விரிவாக்கத் திட்டமிட்டுள்ளது; ஆண்டுக்கு 30 இலக்கப் பயணிகளை மேலாளும் திறன் கொண்டதாக இருக்கும். புதிய முனையக் கட்டிடம் தற்போதுள்ள முனையக் கட்டிடத்துடன் விண்பாலத்தால் இணைக்கப்பட்டிருக்கும். தவிரவும், 20 கி.மீ. தொலைவில் இந்திய வான்படையின் கட்டுப்பாட்டில் உள்ள பீதா வான்தளத்தில் குடிசார் வளாகமொன்றைக் கட்டமைக்கவும் திட்டமிட்டுள்ளது. இது பெரிய வானூர்திகள் வந்து செல்லுமளவில் இருக்கும். இங்கு புதிய வானூர்தி நிலையம் அமைக்க மாநில அரசு 126 ஏக்கர் நிலத்தை கையகப்படுத்த உள்ளது. தற்போதைய ஓடுபாதையின் நீளம் 2,286 மீட்டராக இருந்தாலும் இடச் சிக்கல்களால் வானூர்திகள் எழும்ப 1,954 மீட்டர் நீளமே பயன்படுத்தக்கூடியதாக உள்ளது. முனையக் கட்டிடத்தின் பரப்பு தற்போதுள்ள 7,200 சதுர மீட்டர்களிலிருந்து 57,000 சதுர மீட்டர்களாக விரிவாக்கப்படும். புதிய முனையக் கட்டிடம் இரண்டடுக்கு கட்டிடமாக அமையும். இதில் ஆறு வானூர்திபாலங்களும் ஒரேநேரத்தில் 14 வானூர்திகளை நிறுத்துமளவில் வான்பக்கத் தளப் பரப்புடன் அமைக்கப்படுகின்றது. தற்போதைய வானூர்தி நிலையத்தில் நான்கு வானூர்திகளே நிறுத்த இயலும். இந்த விரிவாக்கத்தின்போது தற்போதுள்ள பல கட்டிடங்கள் இடிக்கப்பட உள்ளன; இவற்றில் வானூர்தி நிலைய ஊழியர் குடியிருப்புகள், ஐஏஎஸ் பவன், வானிலை ஆய்வுமையம், பீகார் பறக்கும் சங்கம் ஆகியனவும் அடங்கும். புதிய வான்க் கட்டுப்பாடு கோபுரம் கட்டமைக்கப்படும்; இது பிர்லா தொழில்நுட்பக் கழகத்தின் பட்னா வளாகத்தை அடுத்து அமைக்கப்பட உள்ளது.
# செயப் பிரகாஷ் நாராயண் பன்னாட்டு வானூர்தி நிலையம்

## கட்டமைப்பு

இந்த வானூர்தி நிலையம் பரப்பளவில் கடல் மட்டத்திலிருந்து உயரத்தில் அமைந்துள்ளது. இங்குள்ள ஒரே ஓடுபாதைக்கு 07/25 என்ற குறியீடு வழங்கப்பட்டுள்ளது. நீளமுள்ள இந்த ஓடுபாதைத் தளம் அசுபால்ட்டால் இடப்பட்டுள்ளது.
# செயப் பிரகாஷ் நாராயண் பன்னாட்டு வானூர்தி நிலையம்

## நிகழ்வுகள்

- 17 சூலை 2000: ஏர் இந்தியாவின் வட்டாரப் போக்குவரத்து நிறுவனமான அல்லையன்சு ஏர் வான்பறப்பு 7412, இந்த வானூர்தி நிலையத்திற்கு அண்மையில் தரையில் மோதியது; இந்த விபத்தில் 60 பேர் உயிரிழந்தனர்.
# கயை வானூர்தி நிலையம்

**கயை வானூர்தி நிலையம்** (*Gaya Airport*) அல்லது **புத்தகயை வானூர்தி நிலையம்**, (*Bodhgaya Airport*, இந்தியாவில் பீகார் மாநிலத்தில் கயை நகரில் அமைந்துள்ள பன்னாட்டு வானூர்தி நிலையமாகும். இது கயை நகரிலிருந்து தென்மேற்கே 12 கி.மீ. தொலைவிலும் கோவில் நகரான புத்தகயாவிலிருந்து 5 கி.மீ. தொலைவிலும் உள்ளது. புத்தகயாவில் தான் புத்தருக்கு ஞானோதயம் உண்டானது. இந்த வானூர்தி நிலையம் பீகாரில் உள்ள இரண்டாவது பன்னாட்டு வானூர்தி நிலையமாகும்; முதலாவது மாநிலத் தலைநகர் பட்னாவிலுள்ள செயப் பிரகாஷ் நாராயண் பன்னாட்டு வானூர்தி நிலையம் ஆகும். தாய்லாந்து, மியான்மர், பூட்டான், இலங்கை போன்ற பௌத்தர்கள் மிகுந்துள்ள நாடுகளுக்கு இந்த வானூர்தி நிலையத்திலிருந்து நிரந்தரமாக சமயச் சுற்றுலாப் பறப்புகள் இயக்கப்படுகின்றன. பௌத்தர்களுக்கு இதுவே உலகின் மிகவும் புனிதமானத் தலமாகும்.
ஏர் இந்தியா மட்டுமே இந்த வானூர்தி நிலையத்திலிருந்து இயங்குகின்றது.
# கயை வானூர்தி நிலையம்

## மேற்சுருக்கம்

கயை வானூர்தி நிலையத்தின் பரப்பளவு 954 ஏக்கர்களாகும். கூடுதலாக 100 ஏக்கர் நிலம் ஆக்கிரமிப்பில் உள்ளது; தவிரவும் ஓடுபாதையை விரிவுபடுத்த மேலும் 100 ஏக்கர்கள் அண்மையிலுள்ள நான்கு சிற்றூர்களிலிருந்து நில கையகப்படுத்த முயற்சிகள் மேற்கொள்ளப்பட்டுள்ளன. 7,500 சது மீட்டர்களில் கட்டப்பட்டுள்ள வானூர்திநிலையக் கட்டிடம் ஒரே நேரத்தில் 250 பயணிகளை வரவேற்கவும் 250 பயணிகளுக்கு விடை தரவும் திறனுள்ளது. இந்திய வானூர்தி நிலையங்கள் ஆணையம் இந்த வானூர்தி நிலையத்தை கொல்கத்தா வானூர்தி நிலையத்திற்கு நெருக்கடிக் கால மாற்றாக பயன்படுத்தத் திட்டமிட்டுள்ளது.  
ஆகத்து 28, 2013இல் மாநிலங்களையில் குடிசார் வான்பயண அமைச்சகத்தின் துணை அமைச்சர் வேணுகோபால் இந்திய வானூர்தி நிலையங்கள் ஆணையம் வானூர்திநிலைய விரிவாக்கத்திற்காக பீகார் மாநில அரசிடம் மேலும் 200 ஏக்கர் நிலம் கையகப்படுத்த கோரிக்கை வைத்துள்ளதாகத் தெரிவித்தார். இந்த வானூர்தி நிலையம் பெரும்பாலும் சுற்றுலாப் பருவம் சார்ந்தது. முதன்மையாக பௌத்த சமய சுற்றுலாப் பயணிகளுக்காக இலங்கை மற்றும் தென் கிழக்கு நாடுகளான தாய்லாந்து, வியட்நாம், மியான்மர், கம்போடியாவிற்கு வானூர்தி சேவை வழங்குகின்றது.
# விசயவாடா வானூர்தி நிலையம்

**விசயவாடா வானூர்தி நிலையம்** (*Vijayawada Airport*, ஆந்திரப் பிரதேசத் தலைநகர் வலயத்திற்கான பொதுத்துறை பன்னாட்டு வானூர்தி நிலையம். இந்த வானூர்தி நிலையம் விசயவாடா நகரின் கன்னாவரம் பகுதியில் அமைந்துள்ளது. இந்த வானூர்தி நிலையத்தை அடுத்து சென்னையையும் கொல்கத்தாவையும் இணைக்கும் இந்திய தேசிய நெடுஞ்சாலை 16 செல்கிறது.
# விசயவாடா வானூர்தி நிலையம்

## வரலாறு

கன்னாவரத்தில் அமைந்திருந்த வான்களம் இரண்டாம் உலகப் போரின்போது படைத்துறையின் கீழ் இருந்தது; போர் முடிந்த பிறகு இது குடிசார் வானூர்தி நிலையமாக மாற்றப்பட்டது. இதனை ஏர் டெக்கான் வான்சேவை நிறுவனம் முதலில் பயன்படுத்தியது. செப்டம்பர் 2003ஆம் ஆண்டில் விசயவாடாவிற்கும் ஐதராபாத்திற்கும் இடையே தினசரி சேவை துவங்கியது. 2011ஆம் ஆண்டு வரை இந்த வானூர்தி நிலையத்திலிருந்து நாளும் நான்கு பறப்புகளே இயக்கப்பட்டன; ஏர் டெக்கான் நிறுவனத்தை கையகப்படுத்திய கிங்க்ஃபிஷர் ஏர்லைன்ஸ் இவற்றை இயக்கியது. 2011இல் தேசிய நிறுவனம் ஏர் இந்தியா, தனியார் வான்சேவை நிறுவனங்கள் ஸ்பைஸ் ஜெட், ஜெட் ஏர்வேஸ் இந்த வானூர்தி நிலையத்திற்கு நேரடி பறப்புகளை இயக்கின. வட்டார வான்சேவை நிறுவனமான ஏர் கோஸ்டா அக்டோபர் 2013இல் தனது இயக்கங்களைத் துவக்கியது. இந்த வான்சேவை நிறுவனத்தின் இயக்க மைய அச்சாக விசயவாடா விளங்கியது. ஆனால் ஏர் கோஸ்டா தனது இயக்கங்களை பெப்ரவரி 2017இல் நிறுத்திக் கொண்டது.இந்திய அரசு மே 5, 2017இல் இந்த வானூர்தி நிலையத்திற்கு பன்னாட்டுத் தகுதி அறிவித்தது; முறையாக குடியரசுத் தலைவரின் ஒப்புதல் ஆகத்து 1, 2017இல் பெறப்பபட்டது.